คือหนูมีน้ำมูก แล้วก็สั่งน้ำมูกปกติ แต่อีกข้างนึงมันมีลิ่มเลือดออกมาจากจมูกค่อนข้างเยอะ อยากถ้าว่ามันอันตรายไหมค่ะ ควรทำอย่างไร
สวัสดีค่ะ การมีลิ่มเลือดออกจากจมูก คืออาการเลือดกำเดาไหล ซึ่งเกิดจากเส้นเลือดภายในโพรงจมูกแตก โดยสาเหตุอาจเกิดจาก- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกบ่อย สั่งน้ำมูกแรง เป็นต้น- มีสิ่งแปลกปลอมในจมูก หรือมีแมลงเข้าจมูก- จมูกได้รับการกระแทกแรง- สภาพอากาศที่หนาวและแห้ง หรืออากาศที่ร้อนจัดก็ได้- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นทั้งนี้ หากมีอาการมีน้ำมูกอยู่ และได้มีการสั่งน้ำมูกบ่อยๆ ก็อาจเป็นสาเหตุที่ทำให้มีเลือดกำเดาไหลได้ ในเบื้องต้น หากยังมีเลือดกำเดาไหล ก็ให้กดบีบจมูกไว้ แล้วให้หายใจทางปากแทน ควรนั่งตัวตรง ก้มหน้าเล็กน้อย ไม่แหงนหน้า และใช้การประคบเย็นบริเวณสันจมูกร่วมด้วยหากเลือดหยุดไหลแล้ว ก็ไม่ได้อันตรายอะไร หลังจากนี้ ก็ไม่ควรสั่งน้ำมูกบ่อยๆ หากมีน้ำมูกมาก ก็อาจทานยาลดน้ำมูก เช่น chlorpheniramine (CPM) phenylephrine เป็นต้น โดยควรทานเฉพาะเมื่อมีน้ำมูกเท่านั้น ทานตามปริมาณที่กำหนด นอกจากนี้ ไม่ควรใช้นิ้วล้วงแคะจมูก หลีกเลี่ยงการอยู่ในที่ที่อากาศร้อนจัดเกินไป เป็นต้นแต่หากเลือดยังคงไม่หยุดไหล หรือไหลออกมาบ่อยๆ อีก ก็ควรไปพบแพทย์เพื่อตรวจรักษาค่ะ